Inspireret af britisk dagspresse gjorde ''Information'' meget ud af debatstoffet i form af læserbreve, hvor der blev lagt vægt på, at også folk med en anden holdning end avisens kunne komme til orde. Ligeledes efter britisk mønster blev avisens lederartikler signeret, [[Børge Outze]]s signatur, lille o, og medredaktøren [[Erik Seidenfaden]]s lille s, fik nærmest kultstatus hos læserne. De signerede ledere betød også, at øvrige lederskribenter kunne boltre sig frit. I flere tilfælde førte det til modstridende synspunkter i samme dags forside- og bagsideleder, f.eks. under EF/EU-debatten fra begyndelsen af 1970´erne. Men først, når signaturen lille o havde sat sit aftryk, var det bladets ”officielle” linje.<ref>Ole Lange og Alex Frank Larsen: Outze. Reporter - Redaktør - Revser. 2010, side 450</ref>
Historie Kommunikation Foreninger Organisationer